cyanic-selkie/wikianc huggingface dataset:
Ερωτευμένες γυναίκες (ταινία 1969)
Η ταινία Ερωτευμένες γυναίκες (πρωτότυπος τίτλος Women in Love) είναι βρετανικό ρομαντικό δράμα παραγωγής 1969 σε σκηνοθεσία Κεν Ράσελ. Η ταινία είναι κινηματογραφική μεταφορά του μυθιστορήματος του Ντ. Χ. Λώρενς που έχει ως θέμα τις ερωτικές σχέσεις μεταξύ δυο γυναικών και δυο ανδρών σε μια μικρή πόλη της Αγγλίας μετά τον Α΄ Παγκόσμιο Πόλεμο. Η διασκευή του μυθιστορήματος για τη μεγάλη οθόνη έγινε από τον Λάρι Κρέιμερ. Πρωταγωνιστές της ταινίας είναι οι Γκλέντα Τζάκσον, Όλιβερ Ριντ, Άλαν Μπέιτς και Τζίνι Λίντεν.
Η ταινία προτάθηκε τέσσερα βραβεία Όσκαρ, μεταξύ των οποίων και για Όσκαρ Σκηνοθεσίας και χάρισε στην Γκλέντα Τζάκσον το πρώτο της Όσκαρ Α΄ Γυναικείου Ρόλου.
Υπόθεση
Η ταινία βάζει στο μικροσκόπιο την αιώνια διαμάχη μεταξύ των δυο φύλων, μέσω της ιστορίας δυο ζευγαριών που ανήκουν σε ανώτατα κοινωνικά στρώματα της Αγγλίας της δεκαετίας του '20. Ο Τζέραλντ Κριτς (Όλιβερ Ριντ) ιδιοκτήτης ορυχείων και ο Ρούπερτ Μπέρκιν (Άλαν Μπέιτς), σχολικός επιθεωρητής είναι επιστήθιοι φίλοι που ερωτεύονται δυο αδελφές: την Γκούντρουν (Γκλέντα Τζάκσον) που εργάζεται ως γλύπτρια και την Ούρσουλα (Τζένι Λίντεν) που εργάζεται ως δασκάλα. Σύντομα ο Ρούπερτ αφήνει την ερωμένη του, τη ζάπλουτη Ερμάιονι Ρόντις (Έλινορ Μπρον), για την Ούρσουλα, ενώ ο Τζέραλντ χάνει τα μυαλά του για την Γκούντρουν με την οποία συνάπτει μια παθιασμένη σχέση. Παράλληλα, οι δυο φίλοι μεταξύ των οποίων υπάρχει ερωτική έλξη, ορκίζονται αιώνια αγάπη πριν το γάμο του Ρούπερτ με την Ούρσουλα. Ενώ ο Ρούπερτ καταφέρνει να δεσμευτεί με την συγκαταβατική Ούρσουλα, η σχέση του ατίθασου Τζέραλντ με την απαιτητική Γκούντρουν γίνεται ολοένα δυσκολότερη και τον οδηγεί στον θάνατο.
Πληροφορίες παραγωγής
Ταινία βασισμένη στο ομώνυμο μυθιστόρημα του Ντ. Χ. Λόρενς, που πραγματεύεται τη φύση της δέσμευσης καθώς και τις διαφορετικές μορφές της αγάπης. Ο Σίλβιο Ναριζάνο σχεδίαζε να σκηνοθετήσει την διασκευή του μυθιστορήματος του Λόρενς, μετά την επιτυχία της ταινίας του Τζόρτζι, η αγαπημένη (Georgy Girl, 1966) με την Λιν Ρεντγκρέιβ, τον Άλαν Μπέιτς και τη Σάρλοτ Ράμπλινγκ. Πρότεινε λοιπόν αυτή του την ιδέα στο φίλο του παραγωγό Λάρι Κρέιμερ, ο οποίος αγόρασε τα δικαιώματα του μυθιστορήματος για να αναλάβει την παραγωγή. Ο Ναριζάνο όμως αναγκάστηκε να αποχωρήσει από το σκηνοθετικό τιμόνι μετά τον θάνατο του εραστή του, για χάρη του οποίου είχε πρόσφατα εγκαταλείψει τη σύζυγό του.
Ο Κρέιμερ επρόκειτο αρχικά να χρησιμοποιήσει το σενάριο του Ντέιβιντ Μέρσερ, του οποίου η διασκευή διέφερε κατά πολύ από το μυθιστόρημα. Ο Κρέιμερ αποφάσισε να ξαναγράψει το σενάριο και μετά την αποχώρηση του Ναριζάνο έπρεπε να επιλέξει τον κατάλληλο σκηνοθέτη. Οι Τζακ Κλέιτον, Στάνλεϊ Κιούμπρικ και Πίτερ Μπρουκ απέρριψαν την προσφορά, ενώ η τέταρτή του επιλογή Κεν Ράσελ συμφώνησε. Ο Ράσελ μέχρι τότε είχε γυρίσει μόλις δυο ταινίες και έμελλε να γίνει ένας από τους πιο αμφιλεγόμενους σκηνοθέτες της δεκαετίας του '70, εφόσον οι επιλογές του έσφυζαν από ερωτισμό. Ο Κεν Ράσελ βοήθησε επίσης τον Κρέιμερ να βελτιώσει το σενάριό του.
Διανομή ρόλων
Ο Άλαν Μπέιτς που είχε συμμετάσχει στο Τζόρτζι, η αγαπημένη ενδιαφερόταν από την αρχή για το ρόλο του Μπέρκιν, ο οποίος αποτελεί το alter ego του Λόρενς. Ο ηθοποιός άφησε μούσι για να μοιάσει περισσότερο στο συγγραφέα. Ο Κρέιμερ ήθελε τον Έντουαρντ Φοξ για τον ρόλο του Τζέραλντ, ο οποίος παρουσίαζε ομοιότητες με την περιγραφή του ήρωα από την πένα του Λόρενς (ήταν ξανθός, γαλανομάτης και ψηλός), αλλά η εταιρία United Artists που χρηματοδοτούσε την ταινία, επέβαλε τον Όλιβερ Ριντ, που ήταν εμπορικότερος ηθοποιός παρά το γεγονός ότι δεν έφερε ομοιότητα με την περιγραφή.
Ο Κρέιμερ επέμεινε να δώσει το ρόλο της Γκούντρουν στην Γκλέντα Τζάκσον, ηθοποιό η οποία παρά το νεαρό της ηλικίας της είχε καταφέρει να καθιερωθεί ως σπουδαία σαιξπηρική ερμηνεύτρια στους κύκλους του βρετανικού θεάτρου. Η Τζάκσον είχε ήδη κλέψει τις εντυπώσεις μετά τη συμμετοχή της στην ταινία του Πίτερ Μπρουκ Η δολοφονία του Μαρά (Marat/Sade) το 1967. Η εταιρία παραγωγής δεν θεωρούσε την Τζάκσον αρκετά όμορφη ώστε να μπορεί να οδηγήσει όπως η Γκούντρουν κάποιον στην αυτοκτονία. Όταν όμως ο Κρέιμερ τελικά έδωσε τον ρόλο στην Τζάκσον και οι υπεύθυνοι της εταιρίας είδαν την Τζάκσον να ερμηνεύει το ρόλο κατάλαβαν ότι η ηθοποιός είχε το ταλέντο να προσαρμόζεται στο ρόλο και να τον κάνει δικό της. Ενώ είχαν δοθεί οι ρόλοι στους τρεις από τους τέσσερις πρωταγωνιστές, έμενε το πρόσωπο που επρόκειτο να αναλάβει το ρόλο της Ούρσουλα. Οι Βανέσα Ρεντγκρέιβ και η Φέι Ντάναγουεϊ απέρριψαν το ρόλο της Ούρσουλα, φοβούμενες ότι η Τζάκσον που είχε τον καλύτερο ρόλο θα τις επισκίαζε με τις ερμηνευτικές της δυνατότητες. Η Τζένι Λίντεν είχε περάσει από αποτυχημένη ακρόαση για κάποιον ρόλο στην ταινία του Άντονι Χάρβεϊ Το λιοντάρι του χειμώνα (Lion in Winter, 1968), στην οποία παρόντες ήταν ο Ράσελ και ο Κρέιμερ που της πρότειναν το ρόλο.
Ο Ράσελ προσπάθησε να μεταφέρει τον ερωτισμό του μυθιστορήματος και ο Όλιβερ Ριντ έπεισε το διστακτικό σκηνοθέτη να γυρίσει την ομοφυλοφιλική σκηνή της γυμνής πάλης μεταξύ του Άλαν Μπέιτς και του ιδίου. Η ταινία φημίζεται για εκείνη την αξιομνημόνευτη σκηνή γυρισμένη με δεξιοτεχνία. Γι' αυτή τη σκηνή η προβολή της ταινίας απαγορεύτηκε στην Τουρκία.
Υποδοχή
Η ταινία προβλήθηκε το 1969 στη Μεγάλη Βρετανία και το 1970 στις Η.Π.Α. και θεωρήθηκε επιτυχημένη μεταφορά του αμφιλεγόμενου μυθιστορήματος του Λόρενς κερδίζοντας 4,5 εκατομμύρια δολάρια παγκοσμίως.
Βραβεία
Η ερμηνεία της Γκλέντα Τζάκσον έλαβε διθυραμβικές κριτικές και η ηθοποιός βραβεύτηκε με το πρώτο της Όσκαρ Α΄ Γυναικείου Ρόλου. Η Τζάκσον καθιερώθηκε και αποτέλεσε τη σημαντικότερη ερμηνεύτρια της πρώτης πενταετίας της δεκαετίας του '70. Η μεγάλη αυτή ηθοποιός έχει πλέον αποσυρθεί από το χώρο του θεάματος για να αφοσιωθεί στην πολιτική.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1969 Κατηγορία:Αγγλόφωνες ταινίες Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Βρετανικές ταινίες συσχετιζόμενες με ΛΟΑΤ Κατηγορία:Βρετανικές δραματικές ταινίες Κατηγορία:Βρετανικές ιστορικές ταινίες Κατηγορία:Ταινίες παραγωγής United Artists Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες γυρισμένες στην Ελβετία
Ζαν-Ζιλιέν Ρόγιερ
Ο Ζαν-Ζιλιέν Ρόγιερ (λατινικό αλφάβητο : Jean-Julien Rojer), γεννημένος στις 25 Αυγούστου 1981, είναι εν ενεργεία σήμερα αθλητής της αντισφαίρισης από το Κουρασάο, μία από τις αυτόνομες χώρες που συγκροτούν το Βασίλειο των Κάτω Χωρών.
Πατέρας του είναι ο Ράνταλ, οδοντίατρος, μητέρα του η Ναζίρα, δασκάλα νηπιαγωγείου κι αδελφός του ο Τζαμίλ, οδοντίατρος χειρουργός. Ξεκίνησε την αντισφαίριση μαζί με τον αδελφό του από πολύ μικρή ηλικία, το 1994 η οικογένειά του μετακόμισε στο Μαϊάμι. Σπούδασε στο UCLA όπου αγωνίστηκε με την ομάδα αντισφαίρισης του πανεπιστημίου όπου ήταν τρεις φορές πρωταθλητής στο διπλό του πανεπιστημιακού πρωταθλήματος των ΗΠΑ.
Στην κατάταξη του ατομικού της ATP ήταν Νο 218 στις 15 Αυγούστου 2005, στο διπλό ήταν Νο 3 τον Νοέμβριο του 2015. Με συμπαίκτη τον Ρουμάνο Χόρια Τεκάου ήταν νικητές στο διπλό του Γουίμπλεντον το 2015 και στο Αμερικανικό Όπεν το 2017. Με συμπαίκτρια την Άννα-Λένα Γκρόενβελντ κέρδισε επίσης τον τίτλο του μεικτού στο Ρολάν Γκαρός του 2014.
Στο κύπελλο Ντέιβις έχει αγωνιστεί για τις Ολλανδικές Αντίλλες από το 1998 έως το 2008 και για την Ολλανδία από το 2008 συνεχόμενα έως σήμερα (2017) με συνολικό ρεκόρ 48 νίκες και 11 ήττες. Το 1998 αγωνίστηκε με το Κουρασάο στους Παναμερικάνικους αγώνες.
Παραπομπές
Κατηγορία:Αθλητές αντισφαίρισης στο Κουρασάο Κατηγορία:Αθλητές αντισφαίρισης στις Ολλανδικές Αντίλλες Κατηγορία:Ολλανδοί αθλητές της αντισφαίρισης Κατηγορία:Νικητές Γαλλικού Όπεν
Ελαιούσα Σεβαστή
Η Ελαιούσα, μετέπειτα γνωστή ως Σεβαστή και συχνά αναφερόμενη ως Ελαιούσα Σεβαστή, ήταν αρχαία ρωμαϊκή πόλη στην Κιλικία της Μικράς Ασίας. Η αρχαιολογική τοποθεσία της βρίσκεται κατά μήκος του αυτοκινητοδρόμου Μερσίνης-Σελεύκειας, εντός του Δήμου του Κουμκουγιού.
Ιστορία και περιγραφή
μικρογραφία|αριστερά|Άποψη του ρωμαϊκού θεάτρου της Ελαιούσας. Η ίδρυση της Ελαιούσας χρονολογείται κατά τη διάρκεια του 2ου αιώνα π.Χ., ενώ άκμασε μέσω της καλλιέργειας ελαιόδενδρων και του εμπορείου. Η ονομασία της πόλης αποτελεί αναφορά στη σχέση της με την ελαία. Κατά την περίοδο βασιλείας του αυτοκράτορα Αυγούστου, ο βασιλέας της Καππαδοκίας, Αρχέλαος, προχώρησε στην ίδρυση νέας πόλης πλησίον της Ελαιούσας, την οποία και ονόμασε ως Σεβάστεια προς τιμήν του Αυγούστου. Η πόλη έπαυσε να θεωρείται ως σημαντική προς το 500 μ.Χ., χρονολογία κατά την οποία η γειτονική πόλη του Κώρυκου βρισκόταν σε ακμή. Τελικώς, η Ελαιούσα Σεβαστή εγκαταλείφθηκε πλήρως προς το 800 μ.Χ.
Η πόλη της Ελαιούσας βρισκόταν, εν μέρει, επί νησιού, το οποίο, ωστόσο, πλέον, έχει μετατραπεί σε χερσόνησο. τα ερείπια της πόλης σώζονται σε αρκετά καλή κατάσταση. Μεταξύ των αρχιτεκτονικών καταλοίπων της πόλης περιλαμβάνονται, μεταξύ άλλων, ένας ρωμαϊκός ναός, καθώς και ένα ρωμαϊκό θέατρο.
Εξωτερικοί Σύνδεσμοι
Κατηγορία:Αρχαιολογικοί τόποι στην Τουρκία Κατηγορία:Εγκαταλελειμμένοι οικισμοί στην Κιλικία Κατηγορία:Ρωμαϊκές πόλεις
Νουαρμουτιέ
Το Nουαρμουτιέ (γαλ. Île de Noirmoutier) είναι το πέμπτο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική, το Ολερόν, το Μπελ Ιλ αν Μερ και το Ιλ ντε Ρε. Έχει έκταση 48,8 τ. χλμ. και 9.592 κατοίκους.
right|thumb|300px|Ανεμόμυλος στο Nουαρμουτιέ.
Nουαρμουτιέ
Αίας (τραγωδία)
''«Μα πρέπει ή με τιμή να ζή ένας άντρας ή να πεθαίνει με τιμή. Αυτό είναι». (στιχ. 479)'' Η τραγωδία Αίας του Σοφοκλή γράφτηκε μεταξύ 450 και 440 π.Χ. Περιγράφει την τρέλα και τον θάνατο του Αίαντα, αρχηγού των Σαλαμινίων που συμμετείχαν στον Τρωικό Πόλεμο, όταν δεν του αποδόθηκαν τα όπλα του Αχιλλέα. Είναι η παλαιότερη από τις επτά σωζόμενες τραγωδίες του Σοφοκλή και μέρος της τριλογίας Αίας – Τεύκρος – Ευρυσάκης. Θεωρείται ότι παρουσιάστηκε προς το τέλος της δεκαετίας του 440 π.Χ και ότι ήταν από τα πιο δημοφιλή έργα του συγγραφέα, παρόλο που κατακρίθηκε ότι δεν σέβεται την ενότητα της δράσης και του χώρου.
Ιστορικά
Πρώτος ο Αισχύλος πραγματεύτηκε τον βίο του Αίαντα με τα έργα του Όπλων κρίσις, Θρήσσαι, Σαλαμίνιοι από τα οποία δεν διασώζονται παρά μόνο αποσπάσματα. Ολοκληρωμένη τραγωδία είναι μόνο αυτή του Σοφοκλή, παρόλο που πολλοί άλλοι επίγονοι των τραγικών ασχολήθηκαν με την ιστορία του Σαλαμινίου ήρωα.
Υπόθεση
Ο Αίαντας έχει θυμώσει γιατί θεωρεί ότι άδικα δεν του αποδόθηκαν τα όπλα του Αχιλλέα και μανιασμένος κυρίως με τους Ατρείδες και τον Οδυσσέα αποφασίζει να τους σκοτώσει. Η Αθηνά όμως του σκοτίζει το μυαλό έτσι ώστε αυτός να επιτεθεί στα κοπάδια του στρατοπέδου, νομίζοντας πως εφορμά εναντίον των εχθρών του. Όταν συνέρχεται και καταλαβαίνει τι έκανε, θεωρεί ότι ντροπιάστηκε και αποφασίζει να δώσει τέρμα στη ζωή του. Ούτε η σύζυγός του, Τέκμησσα, ούτε ο αδερφός του, Τεύκρος, καταφέρνουν να τον μεταπείσουν. Μετά την αυτοχειρία του ήρωα, ο Μενέλαος και ο Αγαμέμνονας διατάζουν να μείνει άταφη η σορός του, παρά τις έντονες διαμαρτυρίες και απειλές του Τεύκρου. Ο Οδυσσέας όμως δίνει τη λύση παρεμβαίνοντας και συμβουλεύοντας τον Αγαμέμνονα να επιτρέψει την ταφή, όπως ήταν το δίκιο.
Διάρθρωση
Πρόσωπα: Αθηνά, Οδυσσέας, Αίας
Η Αθηνά εξηγεί στον Οδυσσέα, που έχει έρθει να διερευνήσει την υπόθεση της σφαγής των κοπαδιών, ότι εκείνη σκότισε το μυαλό του Αίαντα. Καλεί μάλιστα τον Αίαντα έξω και έτσι αποδεικνύει στον Οδυσσέα την τρέλα του. Ο χορός εκδηλώνει την ταραχή του και το φόβο για τα συμβάντα και καλεί τον Αίαντα να βγει έξω. Πρόσωπα: Τέκμησσα, χορός, Αίας
Η Τέκμησσα διηγείται στον χορό ότι ο Αίας βρήκε τα λογικά του αλλά ο ίδιος ο ήρωας εμφανίζεται ντροπιασμένος για τις πράξεις του. Ο χορός θρηνεί για τον Αίαντα. Πρόσωπα: Αίας, Τέκμησσα και χορός
Μονόλογος του συντετριμμένου Αίαντα που αναγνωρίζει τα λάθη του και δείχνει να συμβιβάζεται. Ο χορός θριαμβολογεί γιατί θεωρεί ότι όλα τελείωσαν και βρίσκουν λύση. Πρόσωπα: Άγγελος, χορός, Τέκμησσα, Αίας, Μενέλαος, Ευρυσάκης
Ο Άγγελος ενημερώνει τον χορό κι έπειτα την Τέκμησσα για την άφιξη του Τεύκρου και την οργή του στρατεύματος εναντίον του Αίαντα και προειδοποιεί να μην τον αφήσουν να βγει από την σκηνή του γιατί συντρέχει κίνδυνος να χάσει τη ζωή του. Η Τέκμησσα φεύγει στο ακρογιάλι να αναζητήσει τον Αίαντα ακολουθούμενη από το χορό. Ο απελπισμένος Αίαντας προετοιμάζει την αυτοκτονία του, απαρατήρητος από τους δικούς του. Τον νεκρό πια ήρωα ανακαλύπτει η Τέκμησσα. Φτάνει ο Τεύκρος και ετοιμάζεται να θάψει τον αδελφό του, όταν εμφανίζεται ο Μενέλαος και απαγορεύει την ταφή του ήρωα. Ο χορός κλαίει με αντιπολεμικό θρήνο για τον Αίαντα και τη διχόνοια των Ελλήνων. Πρόσωπα: Τεύκρος, Αγαμέμνονας, Οδυσσέας
Ο Αγαμέμνονας είναι αποφασισμένος να εμποδίσει την ταφή και λογομαχεί με τον Τεύκρο. Εμφανίζεται όμως ο Οδυσσέας που συνεφέρει το στρατάρχη και υποδεικνύει το δίκιο. Ο Τεύκρος είναι ελεύθερος να θάψει τον ήρωα.
Η «ύβρις»
Το έργο δικαιολογεί την πτώση του Αίαντα λόγω της ύβρης που είχε διαπράξει έναντι των θεών. Ο ίδιος ο Αίας απευθυνόμενος στην Τέκμησσα διακηρύττει:
Αλλά και ο άγγελος χαρακτηριστικά αναφέρει ότι φεύγοντας για τον πόλεμο ο Αίας είχε πει στον πατέρα του:
Κι αργότερα πάλι όταν προσπάθησε η Αθηνά να τον εμψυχώσει σε μια μάχη, εκείνος της φώναξε:
Η μεταστροφή του Αίαντα
Πρόβλημα στην ερμηνεία της τραγωδίας θέτει ο τρίτος μονόλογος του Αίαντα (του δευτέρου επεισοδίου, στιχ 646-692), ο αποκαλούμενος και «πλαστός» γιατί δεν υπάρχει ομοφωνία εάν ο ήρωας υποκρίνεται ή όχι όταν ισχυρίζεται ότι πρέπει να υποταχθεί στη θέληση των θεών και των βασιλιάδων και να θάψει το σπαθί του.
Η τιμή και ο θάνατος
Ο Αίαντας είναι ο πρώτος -από τα σωζόμενα έργα του Σοφοκλή - ήρωας από μία σειρά αυτοχείρων πρωταγωνιστών. Όταν η ηθική του συγκρούεται με αυτήν του κατεστημένου, επιλέγει τον θάνατο για να σώσει την τιμή του. Απομονωμένος και ξεκομμένος από το περιβάλλον του, αναζητά τη λύτρωση στον άλλο κόσμο.
Ενδεικτική παραστασιολογία
Σημαντικές θεωρήθηκαν και οι διασκευές του σοφόκλειου έργου που παρουσίασε σε διαφορετικές εκδοχές ο Θ. Τερζόπουλος με το Θέατρο Άττις.
Εξωτερικοί σύνδεσμοι
Κατηγορία:Τραγωδίες του Σοφοκλή
Ναφθενικός χαλκός
Ο ναφθενικός χαλκός (αγγλ. copper naphthenate), γνωστός με τις εμπορικές ονομασίες cunapsol, CuNap, cuprinol, είναι το χαλκούχο άλας του ναφθενικού οξέος , που έχει τον χημικό τύπο CuCnH2n-zO4 (όπου: n: 10-24; z: 0, 1, 2). Η κύρια μέθοδος σύνθεσης του ναφθενικού χαλκού είναι η αντίδραση, κάτω από ειδικές συνθήκες, του ναφθενικού οξέος με ενώσεις δισθενούς χαλκού (Cu+2), όπως λ.χ. βασικού ανθρακικού χαλκού μαζί με ένυδρο χαλκό ή με υδροξείδιο του χαλκού.
Το ναφθενικό οξύ χρησιμοποιήθηκε τη δεκαετία του 1940 για να περιγράψει τα μίγματα οξέων με βάση το πετρέλαιο. Σήμερα, ο όρος ναφθενικό οξύ χρησιμοποιείται γενικά για να αναφέρεται σε όλα τα καρβοξυλικά οξέα που υπάρχουν στο πετρέλαιο (κυκλικές, ακυκλικές ή αρωματικές ενώσεις), όπως και τα καρβοξυλικά οξέα που περιέχουν ετεροάτομα, όπως π.χ. άζωτο (Ν) και θείο (S). Ορισμένα τέτοια οξέα περιέχουν περισσότερο από 50% συνδυασμούς αλειφατικών και αρωματικών οξέων.
Ο ναφθενικός χαλκός έχει σήμερα ποικίλες χρήσεις, κυρίως ως συστατικό εμποτιστικών σκευασμάτων για την προστασία του ξύλου. Επίσης χρησιμοποιείται για την προστασία βαμβακερών υφασμάτων έναντι μυκήτων και εντόμων. Είναι εύκολα διαλυτός σε οργανικούς διαλύτες και σε έλαια που σχετίζονται με το πετρέλαιο. Επίσης επειδή είναι αδρανής ένωση, χρησιμοποιείται ενάντια σε έντομα και νηματώδεις σε εδάφη ή καλλιεργούμενες εκτάσεις. Ακόμη, δύναται να εφαρμοσθεί ως προσθετική ουσία για την ξήρανση (στέγνωμα) σε ορισμένα αλκυδικής βάσης χρώματα.
Παραπομπές
Κατηγορία:Ενώσεις χαλκού Κατηγορία:Συντηρητικά Κατηγορία:Ξύλο
Βιτόρια Γκιμαράες
Η ποδοσφαιρική ομάδα του συλλόγου αγωνίζεται στο πορτογαλικό πρωτάθλημα ή αλλιώς Πριμέιρα Λίγκα. Θεωρείται μία από τις τέσσερις δημοφιλέστερες ομάδες στην Πριμέιρα Λίγκα. Η καλύτερη ευρωπαϊκή της πορεία έγινε την περίοδο 1986-1987 όπου κατάφερε να φτάσει στα προημιτελικά του Κυπέλλου ΟΥΕΦΑ. Χαρακτηριστικό είναι το ντέρμπι με την αντίστοιχη ομάδα της Σπόρτινγκ Κλούμπε ντε Μπράγκα, μία αντιπαλότητα η οποία έχει τις ρίζες της στο μεσαίωνα.
Εκτός από το ποδόσφαιρο, ο σύλλογος διαθέτει τμήματα και σε άλλα αθλήματα όπως καλαθοσφαίριση, πετοσφαίριση, υδατοσφαίριση, κολύμβηση, στίβο, ποδόσφαιρο άμμου, ποδόσφαιρο σάλας γυναικών, επιτραπέζια αντισφαίριση, κικ μπόξινγκ και τζούντο.
Ιστορία
Η καλύτερη πορεία της Βιτόρια στα ευρωπαϊκά κύπελλα ήταν αυτή στο Κύπελλο ΟΥΕΦΑ 1986–87, όπου ηττήθηκε με συνολικό σκορ 5-2 στους προημιτελικούς από τη δυτικογερμανική ομάδα της Μπορούσια Μενχενγκλάντμπαχ.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1922
Δολομίτης
Ο δολομίτης (αγγλ. dolomite) είναι ανθρακικό ορυκτό του ασβεστίου και του μαγνησίου. Οφείλει το όνομά του στον Γάλλο φυσιοδίφη και γεωλόγο Ντεοντά Ντολομιέ (Déodat Sylvain Guy Tancrède de Gratet de Dolomieu, 1750–1801), ο οποίος ήταν από τους πρώτους που προέβη σε περιγραφή του βασικού συστατικού του πετρώματος με το ίδιο όνομα.
Ο δολομίτης σχηματίστηκε από διαγένεση ή υδροθερμική μετασωμάτωση του ασβεστίτη σε υπεραλατούχες ιζηματογενείς αποθέσεις. Ανευρίσκεται, όμως, και σε αρκετά μεταμορφωμένα πετρώματα, όπως το μάρμαρο και ως σχηματισμός σε υδροθερμικές φλέβες. Επίσης σε καρμπονατίτες και υπερβασικά πετρώματα.
Ορισμένες ποικιλίες του ανευρίσκονται να περιέχουν και μαγγάνιο ή σίδηρο. Η νικελιούχος παραλλαγή του ονομάζεται γκουροφίτης (Guhrofite) και έχει ερυθρωπό χρώμα, ενώ έχει ανευρεθεί και ένυδρη παραλλαγή του δολομίτη, που ονομάζεται υδροδολομίτης.
Είναι ένα από τα βασικότερα μη πυριτικά πετρογενετικά ορυκτά. Αποτελεί κυρίαρχο συστατικό του ομώνυμου πετρώματος, το οποίο είναι ιζηματογενούς προελεύσεως και ιδιαίτερα διαδεδομένο, σχηματίζοντας ολόκληρα τμήματα ορέων (π.χ οι Δολομιτικές Άλπεις στην Κεντρική Ευρώπη). Το παράδοξο αυτού του ορυκτού (και συνακόλουθα του πετρώματος που σχηματίζει) αποκαλείται «πρόβλημα του δολομίτη»: Ενώ και σήμερα παρατηρούνται σχηματισμοί ψαμμιτών, σχιστολίθων και ασβεστολίθων, ο δολομίτης δεν σχηματίζεται πλέον, απαντώντας μόνο σε αποθέσεις προηγουμένων γεωλογικών περιόδων. Αυτό καταδεικνύει ότι οι αρχικές αποθέσεις ήταν ασβεστιτικές - αραγονιτικές, που, μέσω διαγένεσης, μετατράπηκαν σε δολομίτες.
Μακροσκοπικά μοιάζει ιδιαίτερα με τον ασβεστίτη, με τον οποίο είναι στενά συνδεδεμένος και από τον οποίο, μακροσκοπικά, μπορεί να διακριθεί μόνο με ένα μέσο: Όταν και τα δύο ορυκτά κονιοποιηθούν και στην κονιοποιημένη μάζα επιδράσει αραιό και ψυχρό υδροχλωρικό οξύ (HCl), ο ασβεστίτης εμφανίζει έντονο αναβρασμό, ενώ ο δολομίτης ασθενέστατο ή καθόλου.
Συνδέεται, επίσης, με μικτά θειούχα, φθορίτη, βαρύτη, χαλαζία, ορυκτά της ομάδας των μικτών θειούχων υδροθερμικής προέλευσης, σιδηρίτη, μαγνησίτη, βολλαστονίτη (μεταμορφωσιγενούς προελεύσεως), ανκερίτη, σελεστίνη και γύψο.
Η περιεκτικότητα του σε μαγνήσιο είναι 45% και από αυτό προκύπτει η μαγνησιακή ή δολομιτική άσβεστος που είναι παχύ προϊόν.
Συναντάται σε παγκόσμια κλίμακα. Περιοχές που αξίζει να αναφερθούν λόγω των πολύ καλά σχηματισμένων και ευμεγέθων κρυστάλλων είναι η Ιταλία (Πιεμόντε), η Ναβάρρα στην Ισπανία, το Τιρόλο στην Αυστρία, η χερσόνησος Κόλα στη Ρωσία, η περιοχή Μίνας Ζεράις στη Βραζιλία (όπου σχετίζεται και με αυτοφυή χρυσό) και αρκετές Πολιτείες των ΗΠΑ.
Σημειώσεις
Δολομιτης Κατηγορία:Ορυκτά του μαγνησίου Κατηγορία:Ανθρακικά ορυκτά
Αντρές Όπερ
Ο Αντρές Όπερ (Andres Oper, γεννήθηκε 7 Νοεμβρίου 1977 στο Τάλιν), είναι Εσθονός πρώην ποδοσφαιριστής και νυν προπονητής. Συμμετείχε στην Εθνική Εσθονίας, όπου είναι κάτοχος του  ρεκόρ διεθνών τερμάτων με 38.
Εθνική Ομάδα
!Σύνολο||128||37
Παραπομπές
Κατηγορία:Επιθετικοί ποδοσφαιριστές Κατηγορία:Εσθονοί ποδοσφαιριστές Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Εθνικής Εσθονίας Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Τορπέντο Μόσχας Κατηγορία:Ποδοσφαιριστές Άλμποργκ ΜΚ Κατηγορία:Ποδοσφαιριστές Φλόρα Τάλιν Κατηγορία:Ποδοσφαιριστές Τέρβις Πάρνου Κατηγορία:Ποδοσφαιριστές Ρόντα ΓΚ Κατηγορία:Ποδοσφαιριστές Σαγκάη Σενχουά Κατηγορία:Ποδοσφαιριστές ΑΝΤΟ Ντεν Χάαχ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Σουπερλίγκα Δανίας Κατηγορία:FIFA Century Club Κατηγορία:Ξένοι ποδοσφαιριστές στη Δανία Κατηγορία:Ξένοι ποδοσφαιριστές στη Ρωσία Κατηγορία:Ξένοι ποδοσφαιριστές στην Κύπρο
Υπεργίγαντας
thumb|250px|[[διάγραμμα Χέρτζσπρουνγκ-Ράσελ: άξονας τετμημένων: φασματικός τύπος
άξονας τεταγμένων: Λαμπερότητα 0, Ia, Ib: Υπεργίγαντες, II: Φωτεινοί γίγαντες, III: Γίγαντες, IV: Υπογίγαντες, V: Νάνοι, VI: Υπονάνοι, VII: Λευκοί νάνοι]] Οι υπεργίγαντες (αγγλ. Supergiants) είναι οι πλέον ογκώδεις αστέρες. Στο διάγραμμα Χέρτζσπρουνγκ-Ράσελ (Ηertzsprung-Russell) καταλαμβάνουν την κορυφαία περιοχή του. Στη φασματική ταξινόμηση Γιέρκς (Yerkes) οι υπεργίγαντες ανήκουν στην κατηγορία Ia (οι περισσότερο φωτεινοί υπεργίγαντες) ή Ib (λιγότερο φωτεινοί υπεργίγαντες). Έχουν χαρακτηριστικά τα βολομετρικά απόλυτα μεγέθη μεταξύ -5 και -12. Οι φωτεινότεροι υπεργίγαντες συχνά ταξινομούνται ως υπεργίγαντες κατηγορίας 0.
Χαρακτηριστικά
Ο υπεργίγας μπορεί να έχει μάζα από 10 έως 70 ηλιακές μάζες και φωτεινότητα από 30.000 μέχρι εκατοντάδες χιλιάδες πολλαπλάσια της ηλιακής φωτεινότητας. Ποικίλλουν πολύ στα μεγέθη της πλανητικής ακτίνας: Συνήθως έχουν ακτίνα από 30 έως 500 ή ακόμα και περισσότερο από 1000 φορές μεγαλύτερη της ηλιακής. Ο νόμος Στέφαν - Μπόλτζμαν (Stefan-Boltzmann) υπαγορεύει ότι οι σχετικά ψυχρές επιφάνειες των ερυθρών υπεργιγάντων ακτινοβολούν πολύ λιγότερη ενέργεια ανά περιοχή μονάδων από εκείνη των γαλάζιων υπεργιγάντων. Κατά συνέπεια, για μια δεδομένη φωτεινότητα οι ερυθροί υπεργίγαντες είναι παλαιότεροι από τους γαλάζιους αντιστοίχους τους. Λόγω των ακραίων μαζών τους έχουν σύντομη διάρκεια ζωής, περίπου 30 εκατομμυρίων ετών. Παρατηρούνται κυρίως στις νέες γαλαξιακές δομές, όπως οι ανοικτές συστάδες, τα άκρα των σπειροειδών γαλαξιών και στους ανώμαλους γαλαξίες. Είναι λιγότερο άφθονοι στις σπειροειδείς διογκώσεις γαλαξιών και παρατηρούνται σπάνια στους ελλειπτικούς γαλαξίες ή τις σφαιροειδείς συστάδες, οι οποίες θεωρείται ότι αποτελούνται από παλαιούς αστέρες. Οι υπεργίγαντες ανήκουν σε όλες τις φασματικές κατηγορίες, από τους νέους, γαλάζιους αστέρες κατηγορίας Ο μέχρι την ιδιαίτερα εξελιγμένη κατηγορία των Μ υπεργιγάντων. Ο Ρίγκελ (Rigel), ο φωτεινότερος αστέρας του αστερισμού του Ωρίωνος είναι χαρακτηριστικός γαλάζιος - λευκός υπεργίγας, ενώ οι Μπετελγκέζ (Betelgeuse) και Αντάρης (Antares) είναι ερυθροί υπεργίγαντες.
Έρευνα
Η διαμόρφωση των υπεργιγάντων είναι ακόμα ενεργός τομέας έρευνας, ενώ η έρευνα γίνεται δυσχερέστερη από ζητήματα όπως η αστρική απώλεια μάζας. Παρά τη διαμόρφωση των μεμονωμένων αστέρων, η πρόσφατη τάση είναι να διαμορφωθούν οι συστάδες των αστεριών και να συγκριθεί έπειτα η διανομή των προκυπτόντων προτύπων με τις παρατηρηθείσες κατανομές υπεργιγάντων στους γαλαξίες όπως τα Νέφη του Μαγγελάνου.
Παραγωγή Στοιχείων
Τα πρώτα αστέρια στον κόσμο θεωρούνται ότι ήταν αρκετά φωτεινότερα και περισσότερο ογκώδη από τα αστέρια στο σύγχρονο κόσμο. Αυτά τα αστέρια ήταν μέρος του θεωρητικού πληθυσμού ΙΙΙ των αστεριών. Η ύπαρξή τους είναι απαραίτητη για να εξηγηθούν οι παρατηρήσεις των στοιχείων εκτός από το υδρογόνο και το ήλιο στα κβάζαρ. Ο αριθμητικά επικρατέστερος πληθυσμός ΙΙ, πρόγονος υπερκαινοφανών, είναι, πιθανόν, ερυθροί υπεργίγαντες. Εντούτοις, ο πρόγονος του υπερκαινοφανούς 1987A ήταν ένας γαλάζιος υπεργίγας. Θεωρείται ότι ήταν ερυθρός υπεργίγας πριν χάσει τα εξωτερικά στρώματά του από τον ισχυρό αστρικό άνεμο.
Μεγαλύτερη διάμετρος
Αυτήν την περίοδο, οι μεγαλύτεροι γνωστοί αστέρες, από την άποψη του φυσικού μεγέθους, όχι της μάζας ή της φωτεινότητας, είναι οι υπεργίγαντες VY Canis Majoris, VV Cephei, V354 Cephei, KW Sagitarii, KY Cygni, και μ Cephei (το αστέρι γρανάτης).
Κατηγορία:Είδη αστέρων
Μύρο (αποσαφήνιση)
Η ονομασία Μύρο, μπορεί να αφορά:
1971
Η παρούσα σελίδα αφορά το έτος 1971 κατά το Γρηγοριανό ημερολόγιο
Θάνατοι
Κατηγορία:Έτη
Οιδίπους Τύραννος
Η τραγωδία Οιδίπους τύραννος είναι έργο του Σοφοκλή. Η χρονολογία συγγραφής του έργου θεωρείται άγνωστη. Εικάζεται ότι παρουσιάστηκε τελικά για πρώτη φορά το 428 π.Χ. Πολλοί κριτικοί, συμπεριλαμβανομένου και του Αριστοτέλους, θεωρούν τον Οιδίποδα τύραννο την κορυφαία τραγωδία που έχει γραφεί ποτέ. Βασίζεται στον θηβαϊκό δραματικό κύκλο ή κύκλο των Λαβδακιδών. Κεντρική ιδέα είναι η θέση πως ο άνθρωπος δεν μπορεί ποτέ να ξεφύγει από το πεπρωμένο του.
Ο Λάιος, βασιλιάς της Θήβας, είχε πάρει χρησμό πως το παιδί που θα γεννούσε με την Ιοκάστη θα σκότωνε τον πατέρα του και θα παντρευόταν τη μητέρα του. Έτσι, όταν ο γιος τους γεννήθηκε, τρύπησαν τα πόδια του και τον άφησαν έκθετο στον Κιθαιρώνα. Κάποιος βοσκός βρήκε το βρέφος, το έσωσε και το έδωσε σε άλλο βοσκό, που το παρέδωσε στον αφέντη του, τον βασιλιά της Κορίνθου. Αυτός το μεγάλωσε σαν παιδί του. Όταν ο Οιδίπους μεγάλωσε, αμφιβάλλοντας για την καταγωγή του, πήγε στο μαντείο των Δελφών, όπου πληροφορήθηκε πως υπήρχε χρησμός σύμφωνα με τον οποίο έμελλε να σκοτώσει τον πατέρα του και να παντρευτεί τη μητέρα του. Θέλοντας να αποφύγει την πραγματοποίηση του φοβερού αυτού χρησμού, δεν επέστρεψε στην Κόρινθο και σ' εκείνους που θεωρούσε γονείς του. Στον δρόμο του όμως συνάντησε και αμυνόμενος σκότωσε τον Λάιο, αγνοώντας πως είναι πατέρας του. Όταν έφτασε στην Θήβα, έλυσε το αίνιγμα της Σφίγγας και κέρδισε τη βασιλεία της πόλεως, παίρνοντας την Ιοκάστη γυναίκα του και αποκτώντας μαζί της τέσσερα παιδιά. Την Θήβα έπληξε όμως φοβερός λοιμός, υπεύθυνος για τον οποίο είναι ο δολοφόνος του Λαΐου. Ο Οιδίπους αναλαμβάνει να τον βρει και να σώσει την πόλη. Στην πορεία αναζήτησης του δολοφόνου, ο ήρωας ανακαλύπτει πως είναι πραγματικά ο ίδιος. Όχι μόνο είναι ο φονέας του προηγούμενου βασιλιά της Θήβας, αλλά και δολοφόνος του πατέρα του και σύζυγος της μητέρας του. Ύστερα από την αποκάλυψη της τραγικής αλήθειας, η Ιοκάστη απαγχονίζεται και ο Οιδίπους αυτοτυφλώνεται, εκλιπαρώντας για εξορία και ανησυχώντας για την τύχη παιδιών του.
Πρόλογος
(Χρησμός για τη σωτηρία)
Ακούγονται θρήνοι από την πόλη. Ικέτες από τη Θήβα έρχονται και ακουμπούν στον βωμό των ανακτόρων ικετήριους κλάδους. Ο Οιδίποδας εμφανίζεται και απευθύνεται στους πολίτες: «γιατί γέμισε η πόλη θυμιατήρια και μοιρολόγια;» τους ρωτά. «Βγήκα να ακούσω από το στόμα σας κι όχι από αγγελιαφόρους, πείτε μου, πείτε στον ένδοξο, όπως όλοι με λένε Οιδίποδα, τι θέλετε». Η τραγωδία ξεκινά με την ειρωνεία ο Οιδίποδας να εμφανίζεται καμαρώνοντας δικαιολογημένα για την δόξα του, την οποία τονώνουν στην συνέχεια και οι ιερείς που παίρνουν το λόγο για να εξηγήσουν την αιτία του ερχομού τους:
Ο Οιδίποδας τους λέει ότι δεν τον ξύπνησαν από βαθύ ύπνο, όχι μόνον τα ξέρει όλα αυτά, μα ήδη έχει κλάψει, γιατί ο πολίτης έχει να στενοχωριέται για τον ίδιο μοναχά, ενώ εκείνος στενοχωριέται για τον ίδιο μα και για τους πολίτες συνάμα. Τους λέει ότι πολύ έχει σκεφτεί για λύση και έστειλε μάλιστα επί τούτου τον αδελφό της γυναίκας του (τον Κρέοντα) στους Δελφούς για να ρωτήσει τους θεούς τι να κάνουν.
Εμφανίζεται τότε κεφάτος ο Κρέοντας που αιτιολογεί την μάλλον ανάρμοστη χαρά του: «επειδή και το δύσκολο αν φέρνει λύση, αίσιο είναι». Και λέει τελικά ότι τα προβλήματά τους θα πάρουν τέλος όταν γίνει αυτό που ζητάει ο Απόλλων, που «θέλει με φόνο να εξαγνίσουν έναν φόνο». Λέει πως ο Απόλλων ζητάει εξαγνισμό για ένα έγκλημα παλαιό, θέλει να βρεθεί και να τιμωρηθεί εκείνος που σκότωσε τον Λάιο τον βασιλιά, «που βασίλευε εδώ προτού έρθεις εσύ να αναλάβεις την διακυβέρνηση, Οιδίποδα». «Τον έχω ακουστά» λέει ο Οιδίπους, «μα δεν τον γνώρισα ποτέ. Πώς θα διαλευκάνουμε τώρα όμως ένα τόσο παλιό έγκλημα;» Ο Κρέοντας απαντά:
Ο Οιδίπους ρωτάει λεπτομέρειες για το πότε και πού ακριβώς σκότωσαν τον πρώην βασιλιά. «Δεν ξέρουμε πολλά γιατί σκοτώθηκαν όλοι οι συνοδοί του Λαΐου εκτός από έναν που από φόβο το έσκασε κι αυτός. Το μόνο που ήξερε να πει ήταν πως δεν τον σκότωσε ένα χέρι, αλλά πολλά». Ο Οιδίποδας συμπληρώνει πως «όντως κανείς ληστής δεν θα τολμούσε να σκοτώσει έναν βασιλιά αν δεν τον πλήρωναν κάποιοι από την πόλη» και αναρωτιέται γιατί οι πολίτες δεν αναζήτησαν τους φταίχτες. «Γιατί είχαμε πιο επείγον πρόβλημα τότε, με τη Σφίγγα» του υπενθυμίζει ο Κρέοντας. Ο Οιδίποδας λέει πως τώρα δεν έχουν εμπόδιο τη Σφίγγα για να αναψηλαφήσουν την υπόθεση και υπόσχεται (τραγική ειρωνεία) να βρει εκείνος ο ίδιος τον ένοχο:
Πάροδος
Ο χορός παρακαλάει τους θεούς, την Αθηνά, την Αρτέμιδα και τον Απόλλωνα, να τους σώσουν από αυτό που τους βρήκε, το θανατικό της πόλεώς τους, με τους νεκρούς στους δρόμους να μεταδίδουν την ασθένεια, με μανάδες με λευκά μαλλιά να θρηνούν τα παιδιά τους (άρα γυναίκες που δεν μπορούν λόγω ηλικίας να παρηγορηθούν κάνοντας άλλο παιδί), αλλά και με τη δραματική εικόνα των άταφων νεκρών που δείχνει την κάκιστη ψυχολογική κατάσταση των πολιτών. Ο χορός ρίχνει το φταίξιμο στον Άρη και ζητάει από τους άλλους τρεις θεούς να τον καταδιώξουν και να φύγει από την πόλη τους πια.
Α΄ επεισόδιο
(ή Α΄ πράξη αντίστοιχα, Ανακοινώσεις Οιδίποδα)
Ο Οιδίποδας προχωρεί σε ανακοινώσεις προς τον χορό και ζητάει τρόπον τινά τη βοήθεια του λαού, επικηρύσσει τους δράστες υποσχόμενος καλή αμοιβή σε όσους δώσουν πληροφορίες αλλά και αμνηστία σε όποιον φοβάται μήπως θεωρηθεί συνένοχος (θα του επιτρέψει να φύγει ζωντανός από τη χώρα). Λέει ότι ο ίδιος είναι αμέτοχος σε όλα αυτά και θα ψάξει του φονιάδες, μα δίχως συνδρομή από τους πολίτες δεν θα φτάσει μακριά η έρευνά του. Διατάζει τους πάντες «αν ξέρουν κάποιον από τους δράστες να μην τον αφήνουν να μπαίνει στο σπίτι τους όσο στενός συγγενής κι αν είναι, να μην του μιλούν, να μη θυσιάζουν ούτε να προσεύχονται μαζί του, να μη του δίνουν αγιασμένο νερό για θυσίες, όλοι να τον διώχνουν,
Ο χορός που εκπροσωπεί τους πολίτες και που όμως ως γέροντες μπορεί να αντιμιλήσει στο βασιλιά, διαμαρτύρεται ότι τον καταριέται ο Οιδίπους ενώ δεν έκανε κανένας τους τον φόνο, μα ούτε και έχει ιδέα ποιος το έκανε. Στο κάτω-κάτω λένε οι γέροντες, αφού ο Απόλλωνας ανακινεί το θέμα, ας μας πει και ποιος το έκανε. Ο Οιδίπους συμφωνεί μα λέει ότι «κανείς δεν μπορεί να αναγκάσει τους θεούς να πουν εκείνα που οι ίδιοι δεν θέλουν να πουν». Ο χορός προτείνει να συμβουλευθούν τον Τειρεσία που ξέρει όσα κι ο Απόλλωνας. «Το φρόντισα» απαντά ο Οιδίποδας «και περιμένω να έρθει». Ο χορός λέει ότι εν τω μεταξύ εικοτολογεί και ο φονέας δεν λέει να φανεί από φόβο. Ο Οιδίποδας σχολιάζει ότι
Έρχεται τότε ο Τειρεσίας και ο Οιδίποδας αμέσως τον παρακαλεί να σώσει την πόλη με όποιο τρόπο μπορεί, γιατί είναι ο μόνος θνητός που ξέρει τόσο πολλά.
Πίτερ Ντοϊφχάουζεν
μικρογραφία| [[Λωτ|Ο Λωτ και οι θυγατέρες του, συλλογή Μουσείου Ρότερνταμ]] Ο Πίτερ Γιάκομπς Ντοϊφχάουζεν (Ολλανδικά Pieter Jacobsz. Duyfhuysen, 1608 – 1677) ήταν Ολλανδός ζωγράφος της Ολλανδικής Χρυσής Εποχής που ασχολήθηκε με ρωπογραφίες.
Οιδίπους Τύραννος
Α΄ επεισόδιο
(Σύγκρουση Οιδίποδα και Τειρεσία)
Πίτερ Ντοϊφχάουζεν
Ο Ντοϊφχάουζεν γεννήθηκε και πέθανε στο Ρότερνταμ. Σύμφωνα με το RKD ήταν επίσης γνωστός ως Colinchovius. Εργάστηκε στο Ρότερνταμ εκτός από μια σύντομη παραμονή στο Χάαρλεμ, όπου πιθανότατα ήταν μαθητής του Τορρέντους (Torrentius), κατά τα έτη 1625–1627.
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Οιδίπους Τύραννος
Α΄ επεισόδιο
Ο Οιδίποδας θυμώνει, τον κατηγορεί ότι καταστρέφει την πόλη, ότι προδίδει την πόλη που τον έθρεψε, ότι μπορεί να κάνει ακόμα και πέτρα να οργιστεί, τον βρίζει ως ελεεινό, ως τον πιο κακούργο από όλους τους κακούργους, όμως ο μάντης επιμένει ότι έτσι κι αλλιώς όλα θα φανερωθούν ακόμα κι αν συνεχίσει να σωπαίνει. Ο Οιδίποδας φτάνει στο σημείο (ίσως για να τον προκαλέσει να μιλήσει) να τον κατηγορήσει ευθέως για φονιά, ότι εκείνος σχεδίασε τον φόνο κι ότι αν έβλεπε, θα τον διέπραττε κιόλας με τα χέρια του. Ο Τειρεσίας λέει «σε αυτή την περίπτωση τότε να κρατήσεις όσα καταράστηκες για τους άλλους και να μη χαιρετάς ούτε εμένα στον δρόμο ούτε κανέναν άλλον, γιατί κατά την γνώμη μου το μίασμα της χώρας είσαι εσύ». Θυμώνει ακόμα περισσότερο ο Οιδίπους που τολμάει να τον κατηγορήσει ο Τειρεσίας και θεωρεί ότι ο μάντης το είπε αυτό από εκνευρισμό. Εν τούτοις στην πίεση που του ασκεί ο Οιδίπους, ο Τειρεσίας ξαναλέει ξεκάθαρα: thumb|260x260px|Από το ισπανικό φεστιβάλ "Λούγκο" ( 2011), Οιδίπους τύραννος.
Ο Οιδίποδας τον κατηγορεί ότι είναι βαλτός από τον Κρέοντα και ο μάντης λέει ότι δεν χρειάζεται να τον βλάψει ο Κρέων και βλάπτει μονάχος του τον εαυτό του. Εν τούτοις ο Οιδίποδας συνεχίζει να στενοχωριέται που εκείνος που θεωρούσε φίλο και συγγενή του, δηλαδή ο Κρέων, συνωμοτεί από φθόνο εναντίον του, χρησιμοποιώντας ως όργανό του τον «μηχανορράφο απατεώνα ψευτοπροφήτη, που έχει μάτια για παράδες αλλά είναι τυφλός στη μαντική» Και επιτίθεται ξανά στον Τειρεσία «πες μου πότε ήσουν μάντις της προκοπής, κι αν ήσουν ποτέ κάτι, γιατί δεν έβρισκες σωτηρία από την Σφίγγα. Ολα τα κάνεις γιατί νομίζεις ότι θα έχεις μεγαλύτερη εξουσία αν έρθει στα πράματα ο Κρέοντας. Σαν να μου φαίνεται ότι τους καθαρμούς της πόλης από το μίασμα θα τους κάνετε εσύ κι ο Κρέων με τα κλάματά σας».
Παρεμβαίνει ο χορός που συνιστά και στους δύο ψυχραιμία, αφού το ζητούμενο είναι να βρεθεί λύση με τον χρησμό. Όμως ο Τειρεσίας θυμωμένος πια κι από τη στάση του Οιδίποδα, λέει ότι δεν είναι δούλος του κι ούτε χρειάζεται για προστάτη του τον Κρέοντα επειδή έχει τον Απόλλωνα. thumb|Η οικογένεια των Λαβδακιδών|260x260εσ «Εσύ με κατηγορείς για τυφλό, αλλά αφού είσαι ανοιχτομάτης πώς και δεν βλέπεις σε ποιο σπίτι μένεις, ποιοι είναι οι συγγενείς σου, ποια είναι η μάνα σου, ποιος ο πατέρας σου, δίχως να το ξέρεις, εχθρός των δικών σου είσαι, αυτών που είναι στον Άδη κι εκείνων που είναι ακόμα στον επάνω κόσμο και η γοργή στην καταδίωξη Αρά θα σε βρει και θα σε χτυπήσει κι από τις δυο μεριές, κι από της μητέρας σου τη μεριά κι από του πατέρα σου, που τώρα βλέπεις νομίζεις τα σωστά, και μετά θα βλέπεις μόνο σκοτάδι...
Αγανακτισμένος ο Οιδίποδας του λέει «να πάει να χαθεί, επιτέλους, δεν θα μου λείψεις καθόλου» και ο Τειρεσίας αντιλέγει «ήρθα επειδή με κάλεσες» και «θεωρείς ανόητο με αποκαλείς ανόητο, ενώ οι γονείς σου με θεωρούν σοφό». Ο Οιδίποδας ρωτάει «ποιους γονείς εννοείς» και ο Τειρεσίας του λέει «θα φανούν όλα προτού νυχτώσει». Στην επιμονή του Οιδίποδα να σταματήσει τα αινίγματα και να πει επιτέλους καθαρά την αλήθεια, ο μάντις του λέει «αφού είσαι καλός με τα αινίγματα, λύσε τα μόνος σου». «Με ειρωνεύεσαι» του λέει ο βασιλιάς, «αλλά εγώ με αυτά τα αινίγματα έγινα μεγάλος και τρανός». Ο Τειρεσίας αποχωρεί προφητεύοντας ότι «θα βρεθεί ο άνδρας που ψάχνεις, ξένος που έγινε ντόπιος και που ήταν όμως ντόπιος εξαρχής,
Στάσιμο Α΄
(Ο λαός αμφιβάλλει)
Ο χορός αναρωτιέται ποιον να εννοούσε ο Τειρεσίας που θα τον κατατρέχουν μέχρις εσχάτων οι Ερινύες, ποιος να είναι ο δυστυχής κατατρεγμένος που πάει να πετάξει μακριά από τους χρησμούς, μα αυτοί σαν όρνια όλο τριγύρω του πετάνε ζωντανοί. Ο χορός δείχνει απρόθυμος να πιστέψει όσα τρομερά είπε ο μάντης.
Β΄επεισόδιο
(Διαμάχη Κρέοντα και Οιδίποδα) 250px|right|thumb|Ερείπια της Καδμείας στη [[Θήβα]] Ο Κρέων εμφανίζεται αγανακτισμένος επειδή έμαθε όσα του καταμαρτυρεί ο Οιδίποδας:
Και ο Οιδίποδας όμως τον αντιμετωπίζει θυμωμένος, γιατί θεωρεί ότι επιβουλεύεται την εξουσία του. Ο Κρέων προσπαθεί να μιλήσει, του λέει «άκουσέ με», κι ο βασιλιάς τον διακόπτει:
Τον κατηγορεί ότι εκείνος επέμεινε να καλέσουν τον σεβαστό μάντη τώρα, ενώ ο Λάιος έχει χαθεί εδώ και τόσα χρόνια. «Και θα ήθελα να ήξερα -λέει ο Οιδίπους- γιατί δεν αποκάλυψε τότε όσα ήξερε ή εδώ και τόσα χρόνια, τι άλλαξε από τότε μέχρι σήμερα και λέει όσα λέει». Ο Κρέων απαντά ότι δεν μπορεί να ξέρει. Ο Οιδίπους τού λέει «το μόνο που άλλαξε ήταν πως συνεννοήθηκε κρυφά μαζί σου για να με κατηγορήσει και να γίνεις βασιλιάς». Ο Κρέων υποστηρίζει ότι έτσι κι αλλιώς ως αδελφός της Ιοκάστης ζει βασιλικά και θα ήταν ανόητος να θέλει να χάσει τον ύπνο του και να κυβερνά με φόβο -παρά όπως τώρα, που απολαμβάνει βασιλικές τιμές και παράλληλα κοιμάται ήσυχος. «Μη με κατηγορείς άδικα» λέει. «Αν θέλεις πήγαινε στο μαντείο να δεις αν διαστρέβλωσα τον χρησμό κι αν πράγματι το διαπιστώσεις, τότε σκότωσέ με, όχι με μια ψήφο την δική σου, αλλά με δύο -πάρε και τη δική μου» Ο Οιδίπους του λέει ότι πρέπει να θανατωθεί γιατί κρυφά συνωμότησε εναντίον του και τότε έρχεται η Ιοκάστη.
(Ικεσία Ιοκάστης και χορού)
«Η χώρα υποφέρει κι εσείς λογομαχείτε» τους μαλώνει και τους δύο. Ο Κρέων αντιδρά γιατί ο Οιδίπους θέλει να τον σκοτώσει και ο Οιδίπους αντιλέγει ότι το κάνει επειδή πρώτος ο Κρέων τον παγίδευσε. Η Ιοκάστη τούς εκλιπαρεί να δείξουν ψυχραιμία Ο χορός παρεμβαίνει και ζητά από τον Οιδίποδα να ξανασκεφτεί όσα είπε και να δείξει επιείκεια και λογική και να μην εκτοξεύει άδικες κατηγορίες εναντίον ορκισμένου φίλου. «Τότε είναι σαν να καταστρέφω τον εαυτό μου» λέει ο βασιλιάς. «Η χώρα δυστυχεί και στα παθήματά της δεν πρέπει να προστεθεί άλλο», λέει ο χορός, οπότε ο Οιδίπους υποχωρεί. «Ας φύγει ελεύθερος κι αν εξοριστώ εγώ ατιμασμένος...», λέει ο Οιδίποδας και διώχνει τον Κρέοντα.
(Αντιστροφή)
Η Ιοκάστη μένει με τον χορό θέλοντας να μάθει τι έχει συμβεί. Ο Οιδίπους νιώθει αμήχανα που υποχώρησε στη συναισθηματική πίεση του χορού. Ο χορός του απαντά ότι υπήρξε μέχρι τώρα πολύ καλός βασιλιάς για την αγαπημένη τους πατρίδα και πρέπει για άλλη μια φορά να δείξει πόσο καλός κυβερνήτης είναι. 260x260px|thumb|Ο [[Οιδίποδας με τα μάτια του Αλεξάντρ Καμπανέλ]] (Ο Οιδίποδας αρχίζει να αγωνιά)
Η Ιοκάστη ζητάει να μάθει τι έχει συμβεί και ο Οιδίπους της λέει ότι ο Κρέων έβαλε τον Τειρεσία να τον κατηγορήσει για φονιά του Λαΐου. Εκείνη για να τον καθησυχάσει του λέει:
Ο Οιδίπους αρχίζει να συνειδητοποιεί την φρικτή αλήθεια επειδή η Ιοκάστη μίλησε για διασταύρωση τριών οδών. Ζητάει να μάθει πότε έγινε αυτό ακριβώς και πού ήταν το σημείο, συνάντησης τριών οδών και καθώς εκείνη του λέει, αναλογίζεται το σημείο στο οποίο την ίδια εποχή είχε σκοτώσει εκείνος κάποιους άνδρες, δίχως να ξέρει ότι επρόκειτο για τον Λάιο και την συνοδεία του. Ρωτάει για πρώτη φορά να μάθει το παρουσιαστικό του Λαΐου και η Ιοκάστη του λέει «είχαν μόλις αρχίσει να ασπρίζουν τα μαλλιά του και σου έμοιαζε λίγο». Ζητά να μάθει πόσοι ήταν, ελπίζοντας να ακούσει ότι ο Λάιος είχε μεγάλη συνοδεία, αλλά η Ιοκαστη του λέει ότι ήταν όλοι κι όλοι πέντε, με μια άμαξα που έφερε τον Λάιο. «Και ποιος σου εξιστόρησε όσα έγιναν», ρωτάει πλέον με μεγάλη αγωνία ο Οιδίπους. «Ένας υπηρέτης, που έζησε» απαντά εκείνη. «Είναι εδώ;» ζητά να μάθει ο Οιδίπους. «Όχι» απαντά εκείνη. «Όταν ήρθε και είδε ότι είχες γίνει εσύ βασιλιάς, άγγιξε τα χέρια μου και παρακάλεσε να τον στείλω στους αγρούς για να βλέπει μόνον από μακριά την πόλη». Ο Οιδίποδας ζητάει να τον δει όσο γρηγορότερα γίνεται. Η Ιοκάστη συμφωνεί αλλά θέλει να μάθει γιατί αγωνιά.
Της λέει ότι πατέρας του ήταν ο Πόλυβος της Κορίνθου, αλλά σε μια ταβέρνα ένας μεθυσμένος είπε ότι ο Οιδίπους δεν ήταν γνήσιο βασιλόπουλο. Εκείνος θύμωσε και όταν γύρισε στα ανάκτορα ζήτησε εξηγήσεις από τους γονείς του, που βρήκαν γελοίο να δίνει σημασία στα λόγια μεθυσμένων. Ο ίδιος όμως δεν ησύχαζε και πήγε στους Δελφούς, που του έδωσαν έναν φοβερό χρησμό, ότι θα σκοτώσει τον πατέρα του και θα παντρευτεί τη μητέρα του. Αποφάσισε τότε να μην ξαναγυρίσει στην Κόρινθο, ακριβώς για να αποφύγει το πεπρωμένο που όριζε ο χρησμός.
«Καθώς ταξίδευα έφθασα» λέει στην Ιοκάστη, «στο σταυροδρόμι που ανέφερες ότι σκότωσαν τον βασιλιά Λάιο. Εκεί προσπάθησαν να με πετάξουν έξω από τον δρόμο με τη βία και θύμωσα, οπότε χτύπησα τον ηνίοχο. Ο γέροντας από την άμαξα το είδε αυτό και όταν πλησίασε πιο κοντά μου το αμάξι, με χτύπησε στο κεφάλι με το μαστίγιο. Τον χτύπησα τότε κι εγώ με τη ράβδο μου και έπεσε από το αμάξι και μετά χτύπησα και φόνευσα και τους άλλους... Και αν αυτός ήταν ο Λάιος τότε εγώ ο τρισκατάρατος πρέπει να φύγω με τον νόμο που εγώ θέσπισα, και θα αναγκαστώ να βρω καταφύγιο μονάχα στην Κόρινθο, όπου όμως φοβάμαι μήπως σκοτώσω τον πατέρα μου Πόλυβο και παντρευτώ τη μητέρα μου».
Ο χορός τον παρηγορεί να μη βγάζει τρομερά συμπεράσματα μέχρι να έρθει ο βοσκός. Όντως ο Οιδίπους έχει μια ισχνή ελπίδα ότι αν ο βοσκός είδε παραπάνω από έναν ληστή, τότε δεν ήταν εκείνος ο φονιάς. Αν όμως πει ότι ένας σκότωσε και τους τέσσερις άνδρες, τότε το πιθανότερο είναι πια ο δράστης να είναι ο Οιδίπους. Η Ιοκάστη λέει ότι ο βοσκός και πρώην υπηρέτης δεν μπορεί να ανακαλέσει όσα είπε (για τους πολλούς δράστες) και ότι επιπλέον ο χρησμός μιλούσε για τον γιο του βασιλιά Λαΐου, οπότε δεν μπορεί να αληθεύει κι ας μη στενοχωριούνται άδικα με ανόητους χρησμούς που δεν ευσταθούν.
Β΄ Στάσιμο
(Ο λαός θεωρεί ότι η ασέβεια πρέπει να τιμωρηθεί) thumb|upright=1.2|Ο [[Ναός του Απόλλωνα (Δελφοί)|ναός του Απόλλωνα στους Δελφούς σήμερα|260x260εσ]] Ο χορός δεν συμμερίζεται την περιφρόνηση της Ιοκάστης για τους χρησμούς των ιερών μαντείων. Έμμεσα απειλεί τον θεό ότι αν δεν επαληθευτεί ο χρησμός και αν δεν τιμωρηθούν οι βέβηλοι, τότε για ποιον λόγο να πιστεύουν οι θνητοί στον θεό; Εύχεται να έχουν κακή μοίρα οι ασεβείς και να μη ξεφύγουν:
Γ΄ επεισόδιο
(Τα νέα από την Κόρινθο)
Η Ιοκάστη, είτε επειδή κατά βάθος είναι θρήσκα, είτε για τυπικούς λόγους, πηγαίνει ως ικέτιδα στον βωμό του Απόλλωνος να ικετεύσει για να βρεθεί μια λύση, επειδή βλέπει ότι ο σύζυγός της και βασιλιάς του τόπου δεν λειτουργεί με ψυχραιμία και κατά την γνώμη της παραφέρεται. Εκείνη την ώρα έρχεται χαρούμενος ένας αγγελιοφόρος από την Κόρινθο και λέει στην Ιοκάστη ότι ο Οιδίποδας θα στεφθεί βασιλιάς γιατί ο Πόλυβος είναι νεκρός. Η Ιοκάστη χαίρεται διπλά, γιατί βγαίνει αληθινή που οι χρησμοί του Τειρεσία αποδεικνύονται κενοί -αφού ο Πόλυβος είναι νεκρός, αποκλείεται να τον σκοτώσει πια ο γιος του ο Οιδίπους. Μόλις το μαθαίνει ο βασιλιάς της Θήβας ανακουφίζεται κι αυτός, «ο Πόλυβος πήρε μαζί τους χρησμούς στον τάφο του», αναφωνεί. Όμως απομένει να τον απασχολεί βαθιά το δεύτερο σκέλος του χρησμού, για τον γάμο με τη μητέρα του: thumb|Ο [[Απόλλων|Απόλλωνας και ο χρησμός, σαν δαμόκλειος σπάθη πάνω από τον Οιδίποδα|260x260εσ]]
Ο αγγελιοφόρος καταλαβαίνει ότι κάτι δεν πάει καλά αφού κανονικά το ζευγάρι έπρεπε να πανηγυρίζει και ρωτά να μάθει. Όταν ο Οιδίπους του λέει για τον τρομερό χρησμό ότι θα παντρευτεί τη μάνα του, την βασίλισσα της Κορίνθου Μερόπη, τη χήρα του Πολύβου, και ότι μάλλον σκέφτεται να μην αναλάβει το θρόνο της πόλης εξαιτίας αυτού του φόβου του, ο αγγελιοφόρος του αποκαλύπτει ότι άδικα αγωνιά, γιατί η Μερόπη δεν είναι η μητέρα που τον γέννησε. Του εκμυστηρεύεται, επειδή τον αγαπά και θέλει να απαλύνει την αγωνία του, ότι ο Πόλυβος τον υιοθέτησε κι ότι αυτός ο ίδιος, ο αγγελιοφόρος, ήταν εκείνος που τον βρήκε νεογέννητο, παρατημένο στα βουνά, τον λυπήθηκε και τον πήγε στο βασιλιά της Κορίνθου που ως τότε δεν είχε καταφέρει να αποκτήσει παιδιά.
Όταν ο Οιδίπους τον ρωτάει σε ποιο βουνό τον είχε βρει, ο αγγελιοφόρος του λέει "στον Κιθαιρώνα, όπου τότε τριγυρνούσα ως βοσκός". "Και γιατί με λυπήθηκες;" ρωτά να μάθει ο Οιδίποδας. "Κοίτα τις αρθρώσεις στα πόδια σου και θα καταλάβεις" του απαντά. "Στα πόδια σου είχαν περασμένη περόνη. Από αυτό το γεγονός σε έβγαλαν και Οιδίποδα". Ο Οιδίποδας ρωτά τον αγγελιοφόρο αν αυτό το έπαθε από την μητέρα ή τον πατέρα του. Εκείνος του λέει ότι αυτά τα ξέρει καλύτερα εκείνος που τον άφησε εκεί, ένας δούλος του Λαΐου. Ο Οιδίπους θέλει να βρει τον υπηρέτη του Λαΐου, γιατί προβληματίζεται αν είναι παιδί κάποιας δούλας, όμως θέλει να μάθει για την καταγωγή του όσο ταπεινή κι αν είναι. Πληροφορείται ότι ο υπηρέτης του Λαΐου που τον είχε εγκαταλείψει στον Κιθαιρώνα είναι ο ίδιος με εκείνον που ούτως ή άλλως ψάχνει ως αυτόπτη μάρτυρα στον φόνο του Λαΐου. Στρέφεται στην Ιοκάστη, που προσπαθεί να τον καθησυχάσει: «μάταια λόγια, μη δίνεις σημασία».
Στην επιμονή του η Ιοκάστη που έχει συνειδητοποιήσει την αλήθεια, τον παρακαλεί να μη δώσει συνέχεια: «φτάνει που υποφέρω εγώ, μην τα σκαλίζεις άλλο αν ενδιαφέρεσαι για την ζωή σου. Δυστυχισμένε, μακάρι να μη μάθεις ποτέ ποιος είσαι» λέει. «Δυστυχισμένε... άλλη λέξη δεν μπορώ πια να βρω για σένα αποχαιρετώντας σε και μετά από αυτή, ποτέ τίποτα» και μπαίνει στο ανάκτορο φανερά ταραγμένη.
Ο χορός αναρωτιέται γιατί η Ιοκάστη έφυγε σχεδόν κλαίγοντας και ορμητικά και σκέφτεται μήπως από τη σιωπή της αυτή, ξεσπάσουν κι άλλα κακά. Ο Οιδίπους λέει αποφασιστικά: «Ας ξεσπάσει ό,τι θέλει! Εγώ θα μάθω ποιος είμαι! Εκείνη μπορεί να νοιώθει άσχημα για την ταπεινή ίσως καταγωγή μου, αλλά εγώ όχι. Θεωρούσα πάντα ότι ήμουν παιδί της τύχης που μου χάρισε μεγάλη ευτυχία».
Δ' επεισόδιο
(Οι φρούδες ελπίδες, η αποκάλυψη)
Η στροφή και αντιστροφή μελετάνε με ελπίδα να αποδειχτεί ότι μητέρα του Οιδίποδα είναι κάποια νύμφη και πατέρας κάποιος θεός, ο Διόνυσος ή ο Ερμής. Έρχεται όμως ο βοσκός, που είναι πια ηλικιωμένος. Ο Οιδίποδας ρωτάει τον Κορίνθιο αγγελιαφόρο αν αναγνωρίζει στο πρόσωπο του βοσκού τον υπηρέτη του Λαΐου που είχε παρατήσει το βρέφος. Ο Κορίνθιος τον αναγνωρίζει με βεβαιότητα. Τότε ο Οιδίπους ρωτά τον βοσκό αν γνωρίζει τον αγγελιαφόρο κι εκείνος αρνείται. Όμως ο αγγελιαφόρος είναι κατηγορηματικός, ότι ο βοσκός ψεύδεται, γιατί βοσκούσαν μαζί τα κοπάδια τους μήνες ολόκληρους και γνωρίζονταν πολύ καλά. Ο βοσκός επιμένει αλλά τον πιέζουν τόσο πολύ που λέει στον Κορίνθιο «άντε χάσου πια από εδώ». Όταν ο Οιδίπους αποφασίζει να τον βασανίσει για να πει την αλήθεια για το βρέφος, εκείνος σπάει και ομολογεί ότι όντως παρέδωσε το νεογέννητο στον Κορίνθιο. Ο Οιδίποδας θέλει να μάθει πού το είχε βρει, αν ήταν παιδί δούλας ή από το ανάκτορο. «Μη με ρωτάς βασιλιά μου» λέει ο βοσκός.
Στη συνέχεια εξηγεί ότι το έδωσε τελικά στον Κορίνθιο βοσκό επειδή το λυπήθηκε και επειδή ο φτωχός που θα το υιοθετούσε ήταν από άλλη χώρα, οπότε το αγοράκι δεν θα αναθρεφόταν στη Θήβα και δεν θα σκότωνε τον Λάιο.
Δ΄στάσιμο
Στη στροφή και στην αντιστροφή Α, εκφράζεται οίκτος για τους ανθρώπους που δίνουν μεγάλη σημασία στη μικρή ζωή τους:
Απευθυνόμενος στον Οιδίποδα, ο χορός του λέει ότι πέταξε το βέλος του με υπερβολή και πέτυχε τη δόξα και την ευτυχία, έβγαλε από τη μέση τη Σφίγγα, και προστάτης ορθώθηκε, σαν κάστρο, στην όμορφη Θήβα ο ίδιος,